CELEX: 62016CN0330
Language: et
Date: 2016-06-10 00:00:00
Title: Kohtuasi C-330/16: Eelotsusetaotlus, mille on esitanud Sąd Okręgowy w Warszawie (Poola) 10. juunil 2016. aastal – Piotr Zaraski versus Andrzej Stadnicki

12.9.2016   
            
            
               ET
            
            
               Euroopa Liidu Teataja
            
            
               C 335/33
            
         Eelotsusetaotlus, mille on esitanud Sąd Okręgowy w Warszawie (Poola) 10. juunil 2016. aastal – Piotr Zaraski versus Andrzej Stadnicki
   (Kohtuasi C-330/16)
   (2016/C 335/45)
   Kohtumenetluse keel: poola
   
      Eelotsusetaotluse esitanud kohus
   
   Sąd Okręgowy w Warszawie
   
      Põhikohtuasja pooled
   
   
      Hageja ja apellatsioonkaebuse esitaja: Piotr Zaraski
   
      Kostja ja vastustaja apellatsioonimenetluses: Andrzej Stadnicki
   
      Eelotsuse küsimused
   
   
               1.
            
            
               Kas ruumide üürileandmine on teenus Euroopa Parlamendi ja nõukogu 16. veebruari 2011. aasta direktiivi 2011/7/EL hilinenud maksmisega võitlemise kohta äritehingute puhul (edaspidi „direktiiv 2011/7/EL”) artikli 2 punkti 1 ja artikli 3 (ning põhjenduste 2, 3, 7, 11, 18 ja 23) tähenduses? (1)
               
            
         
               2.
            
            
               Kas juhul, kui esimesele küsimusele vastatakse jaatavalt, tuleb tähtajatu üürilepingu sõlmimisel äritehinguks direktiivi 2011/7/EL artikli 1 lõike 1, artikli 2 punkti 1, artikli 3, artikli 6 ja artikli 8 (ning põhjenduste 1, 3, 4, 8, 9, 26 ja 35) tähenduses pidada üürilepingut või eraldi tehingut, mis seisneb asjaomase üürisumma maksmises vastutasuna ruumide ja liitumiste kättesaadavaks tegemise eest?
            
         
               3.
            
            
               Kas juhul, kui teisele küsimusele vastatakse nii, et äritehinguks tuleb pidada asjaomase üürisumma maksmist vastutasuna ruumide ja liitumiste kättesaadavaks tegemise eest, tuleb direktiivi 2011/7/EL artikli 1 lõiget 1, artikli 2 punkti 1 ja artikli 12 lõiget 4 (ning põhjendust 3) tõlgendada nii, et liikmesriigid võivad jätta direktiivi kohaldamisalast välja üürilepingud, mis on sõlmitud enne 16. märtsi 2013, kui asjaomaste üürisummade maksmisega hilinetakse pärast seda kuupäeva?
            
         
      (1)  ELT L 48, lk 1.